b'\n_START_ARTICLE_\nGola\xc5\xbe, reka in mostovi\n_START_SECTION_\nVsebina\n_START_PARAGRAPH_\n\xc5\xbdUPANOV SPLAV_NEWLINE_Prvi sklop knjige nosi naslov \xc5\xbdupanov splav, saj se skoraj v celoti dogaja na istoimenskem dogodku, ki ga vsako leto za izbrane goste organizira mariborski \xc5\xbeupan v \xc4\x8dasu festivala Lent. Pisatelj se ga na povabilo udele\xc5\xbei v spremstvu Radivoja, sina slovenskih star\xc5\xa1ev,rojenih \xc5\xa0tajercev, ki \xc5\xbeivijo v Avstraliji. Fant je pri svojih 25 letih prvi\xc4\x8d v Sloveniji, zato ga zanima vse in \xc5\xa1e ve\xc4\x8d, \xc5\xbeeli si zapisati in posneti \xc4\x8dim ve\xc4\x8d zanimivega o Sloveniji ter o svojih do\xc5\xbeivetjih po vrnitvi poro\xc4\x8dati ostalim izseljencem preko radia. Tekom pripovedi spremljamo prihode uglednih gostov, vsakemu izmed njih je posve\xc4\x8deno kraj\xc5\xa1e poglavje z imenom in priimkom, njihove zbadljivke in poklone dobrodo\xc5\xa1lice ter prvo sre\xc4\x8danje mladega slovensko-avstralskega novinarja z velikimi imeni iz slovenskih politi\xc4\x8dnih in kulturnih krogov._NEWLINE_NA DRAVI IN LENTU_NEWLINE_Sedaj, ko so na splavu prisotni vsi povabljeni, razen dveh, ki sta prizori\xc5\xa1\xc4\x8de pred\xc4\x8dasno protestno zapustila, je splav pripravljen na leto\xc5\xa1njo plovbo. Med plovbo Radivoj poskusi \xc5\xa0tajersko kislo \xc5\xbeupo, spozna Duple\xc5\xa1ko mornarico, do\xc5\xbeivi \xc5\xa1e en prepir med povabljenci, posku\xc5\xa1a razumeti rivalstvo med Mariborom in Ljubljano, izve marsikaj novega o mestu samem, \xe2\x80\xa6 Plovba se zaklju\xc4\x8di s pristankom na Lentu, kjer se po splavarskem krstu in \xc5\xbeupanovem govoru povabljenci po\xc4\x8dasi izkrcajo in porazgubijo v mno\xc5\xbeici na bregu. S pisateljem se podata na kraj\xc5\xa1i obhod, med katerim sre\xc4\x8data \xc5\xa1e nekaj znanih Slovencev in si ogledata najstarej\xc5\xa1o trto na svetu._NEWLINE_MESTO PONO\xc4\x8cI_NEWLINE_Kraj\xc5\xa1i obhod, na katerega sta se namenila pisatelj in Rado se je nehote nekoliko podalj\xc5\xa1al in nad mesto se je \xc5\xbee spustila no\xc4\x8d. Pisatelj si prizadeva, da bi \xc4\x8dim prej od\xc5\xa1la domov in se spo\xc4\x8dila za prihodnji dan raziskovanja Dupleka, a mladi novinar je tako radoveden, da se vstavlja na vsakem koraku. Najprej spremita do \xc5\xa1kofije \xc5\xa1kofa Vekoslava Grmi\xc4\x8da in z njim predelata nekaj slovenske cerkvene zgodovine, ogledata si Gosposko ulico, Ezl Eck, Maistrov trg in njegov kip. Kon\xc4\x8dno v taksiju \xc5\xbee na poti domov pa z voznikom razpravljata \xc5\xa1e o Titovem mostu._NEWLINE_DVOR\xc5\xbdAKOVA 10_NEWLINE_Naslednji dogajalni kraj in s tem sklop v knjigi je pisateljevo stanovanje, kjer ju pri\xc4\x8dakata \xc5\xbeena Milka in vnukinjin pes Mi\xc5\xa1ko. Po polno\xc4\x8dnem prigrizku se razvije pogovor o slovenskem odnosu do kulturne dedi\xc5\xa1\xc4\x8dine, razvalinah na Lentu in ne nazadnje tudi o Mi\xc5\xa1ku. Rado pisatelja poprosi za nekaj knjig, kjer bi lahko prebral \xc5\xa1e kaj ve\xc4\x8d o vsem, kar je danes videl in tistem, \xc4\x8desar \xc5\xa1e ni. Pisatelj mu nalo\xc5\xbei precej\xc5\xa1en kup literature in se odpravi k zaslu\xc5\xbeenemu po\xc4\x8ditku._NEWLINE_DUPLEK_NEWLINE_Drugo jutro se dvojica odpravi \xc5\xa1e v Duplek, rojstni kraj Radivojevih star\xc5\xa1ev, kjer praznujejo krajevni praznik - Duple\xc5\xa1ko nedeljo. \xc5\xa0e preden dodobra prispeta \xc5\xbee sre\xc4\x8dujeta razli\xc4\x8dne znane obraze. Udele\xc5\xbeita se ma\xc5\xa1e, ponovno sre\xc4\x8data gospoda Ribi\xc4\x8da,\xc5\xbeupana ob\xc4\x8dine Duplek ter poslanca gospoda Kanglerja, ki sta bila v\xc4\x8deraj prav tako na \xc5\xbdupanovem splavu. Raz\xc4\x8distita tudi obliko zapisa pisateljevega priimka (Partl\xc3\xad\xc4\x8d ali P\xc3\xa1rtlji\xc4\x8d), re\xc4\x8deta \xc5\xa1e nekaj o duple\xc5\xa1ki mornarici in tamkaj\xc5\xa1nji politiki, nato pa Radivoj sre\xc4\x8da sorodnike, pri katerih se za dan ustavi preden se poda na nadaljnje odkrivanje lepot doma\xc4\x8de de\xc5\xbeele, pisatelj pa se zadovoljno vrne domov in zaklju\xc4\x8di pripoved.\n_START_SECTION_\nIzdaje in prevodi\n_START_PARAGRAPH_\nSlovenska izdaja knjige iz leta 2003.COBISS'